pythainlp/thai_wikipedia_clean_20230101 huggingface dataset:
จันทรากับไลก้าและนอสเฟราตู หรือ จันทรากับไลคร่าและเจ้าหญิงแวมไพร์ หรือ ดวงจันทร์กับไลก้ากับเจ้าหญิงดูดเลือด  เป็นไลต์โนเวลแนววิทยาศาสตร์จินตนิมิต เขียนโดยเคซูเกะ มากิโนะ และวาดภาพประกอบโดยคาเร ตีพิมพ์เป็นหนังสือในเครือ Gagaga Bunko โดยสำนักพิมพ์โชงากูกังตั้งแต่เดือนธันวาคม พ.ศ. 2559 ถึงเล่มที่ 7 ได้รับการดัดแปลงเป็นมังงะ วาดภาพโดยโซจิโฮงุ เผยแพร่ออนไลน์ในเว็บไซต์ "Comic Days" ของสำนักพิมพ์โคดันชะตั้งแต่เดือนมีนาคม พ.ศ. 2561 และได้รับการรวบรวมตีพิมพ์เป็นหนังสือการ์ตูนรวมเล่ม ("ทังโกบง") หนึ่งเล่ม ได้รับการดัดแปลงเป็นซีรีส์อนิเมะโทรทัศน์โดยสตูดิโอ Arvo Animation ออกอากาศตั้งแต่เดือนตุลาคมถึงธันวาคม พ.ศ. 2564
สปาตาคัส
ผลงานการแสดงของไอซ์วัน
สตรีทไฟเตอร์ (ภาพยนตร์ พ.ศ. 2537)
ฟอร์ด สบชัย
แคว้นเรียซัน
แคว้นเรียซัน  เป็นหน่วยองค์ประกอบของสหพันธรัฐรัสเซีย (แคว้น) ศูนย์กลางการบริหารคือเมืองเรียซัน ซึ่งเป็นเมืองที่ใหญ่ที่สุดของแคว้น มีประชากร 1,154,114 คนจากการสำรวจสำมะโนประชากร พ.ศ. 2553
พรมแดนแคว้นเรียซัน ตั้งอยู่ในเขตสหพันธ์กลางของประเทศรัสเซีย มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้
แคว้นลีเปตสค์
แคว้นลีเปตสค์  เป็นหน่วยองค์ประกอบของสหพันธรัฐรัสเซีย (แคว้น) ศูนย์กลางการบริหารคือเมืองลีเปตสค์ มีประชากร 1,173,513 คนจากการสำรวจสำมะโนประชากร พ.ศ. 2553
แคว้นลีเปตสค์ตั้งอยู่ในเขตสหพันธ์กลางของประเทศรัสเซีย มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้
Lipetsk Oblast
โช ยู-รี
โช ยู-รี (; ; เกิด 22 ตุลาคม ค.ศ. 2001) เป็นนักร้องและนักแสดงชาวเกาหลีใต้ เธอเป็นที่รู้จักในฐานะอดีตสมาชิกของเกิร์ลกรุปเกาหลีใต้–ญี่ปุ่นไอซ์วัน หลังจากที่วงไอซ์วันหมดสัญญาเมื่อวันที่ 29 เมษายน ค.ศ. 2021 เธอได้เปิดตัวในฐานะศิลปินเดี่ยวด้วยซิงเกิลอัลบั้ม "กลาสซี" (Glassy) ในเดือนตุลาคมของปีเดียวกัน
2017–2020: ก่อนเปิดตัว และไอซ์วัน.
ในเดือนกรกฎาคม 2017 ยูรีได้เข้าร่วมในรายการเรียลลิตี้โชว์ทางโทรทัศน์ "Idol School" ของเอ็มเน็ต ซึ่งผู้เข้ารอบสุดท้ายทั้งเก้าคนจะได้เปิดตัวกับเกิร์ลกรุปที่ก่อตั้งใหม่ฟรอมิสไนน์ และเธอจบในอันดับที่ 15
วันที่ 11 พฤษภาคม 2018 ยูรีได้เข้าร่วมในรายการเรียลลิตี้โชว์ทางโทรทัศน์ของ "พรอดิวซ์โฟร์ตีเอต" ของเอ็มเน็ต โดยเธอได้อันดับที่ 3 ซึ่งเป็นหนึ่งในผู้เข้าร่วมที่ประสบความสำเร็จ 12 คน และเธอได้เป็นส่วนหนึ่งของเกิร์ลกรุปที่ก่อตั้งใหม่ไอซ์วัน เมื่อวันที่ 29 ตุลาคม 2018 ยูรีเปิดตัวในฐานะสมาชิกของไอซ์วันพร้อมการเปิดตัวอีพี "คัลเลอร์ไรซ์" วงยุบเมื่อวันที่ 29 เมษายน 2021 เนื่องจากสิ้นสุดสัญญา
วันที่ 22 กันยายน 2020 ยูรีได้ปล่อยเพลง "My Love" สำหรับละครโทรทัศน์เรื่อง "Do You Like Brahms?" ของเอสบีเอส
2021–ปัจจุบัน: กิจกรรมเดี่ยว.
วันที่ 24 มิถุนายน 2021 ยูรีได้ปล่อยเพลง "Story of Us" สำหรับซีรีส์ทางโทรทัศน์ "Monthly Magazine Home" ของเจทีบีซี
วันที่ 23 กันยายน ยูรีได้ปล่อยเพลง "Autumn Memories" (가을 상자) ซึ่งเป็นเพลงที่ร่วมงานกับอี ซ็อก-ฮุน วันที่ 24 กันยายน ทางเวกวันเอนเตอร์เทนเมนต์ได้ประกาศว่ายูรีจะปล่อยซิงเกิลอัลบั้มแรกของเธอที่ชื่อว่า "Glassy" ในวันที่ 7 ตุลาคม โดยมีซิงเกิลในชื่อเดียวกัน
วันที่ 28 มีนาคม 2022 ยูรีได้รับคัดเลือกให้แสดงในซีรีส์ทางเว็บเรื่อง "Mimicus" ของ Playlist Studio
วันที่ 17 พฤษภาคม 2022 เวกวันเอนเตอร์เทนเมนต์ได้ประกาศว่ายูรีจะวางจำหน่ายอีพีแรกของเธอในชื่อ "Op.22 Y-Waltz: in Major" ในวันที่ 2 มิถุนายน พร้อมกับซิงเกิลหลัก "Love Shhh!"
วันที่ 11 สิงหาคม 2022 ยูรีได้ปล่อยซิงเกิลโปรโมต "Maybe" ผ่านแอปพลิเคชัน Universe
วันที่ 8 ตุลาคม 2022 เวกวันเอนเตอร์เทนเมนต์ได้ประกาศว่ายูรีจะปล่อยซิงเกิลอัลบั้มชุดที่สองของเธอในชื่อ "Op.22 Y-Waltz: in Minor" ในวันที่ 24 ตุลาคม พร้อมกับซิงเกิล "Loveable"
เครดิตการเรียบเรียง.
เครดิตเพลงทั้งหมดดัดแปลงมาจากฐานข้อมูลของสมาคมลิขสิทธิ์เพลงเกาหลี เว้นแต่จะระบุไว้เป็นอย่างอื่น
แคว้นวลาดีมีร์
แคว้นวลาดีมีร์ (, "Vladimirskaya oblast") เป็นหน่วยองค์ประกอบของสหพันธรัฐรัสเซีย (แคว้น) ศูนย์กลางการบริหารคือเมืองวลาดีมีร์ ตั้งอยู่ห่างจากกรุงมอสโกไปทางทิศตะวันออก 190 กิโลเมตร (120 ไมล์) มีประชากร 1,443,693 คนจากการสำรวจสำมะโนประชากร พ.ศ. 2553
รายการมรดกโลกของยูเนสโกประกอบด้วย มหาวิหารแห่งศตวรรษที่ 12 ของ วลาดีมีร์, ซุซดัล, โบโกลิยูโบโว , และ กิเดกชา
แคว้นวลาดีมีร์ตั้งอยู่ในเขตสหพันธ์กลางของประเทศรัสเซีย มีอาณาเขตติดต่อกับพื้นที่การปกครองต่าง ๆ ดังนี้ แคว้นมอสโก, แคว้นยาโรสลัฟล์, แคว้นอีวาโนโว, แคว้นเรียซัน และ แคว้นนิจนีนอฟโกรอด แคว้นนี้ตั้งอยู่ใจกลางที่ราบยุโรปตะวันออก แม่น้ำคลีอัซมาและแม่น้ำโอคาเป็นแม่น้ำที่สำคัญที่สุด มีทะเลสาบประมาณสามร้อยแห่ง แคว้นตั้งอยู่ในเขตป่าผสม
Vladimir Oblast
แคว้นออมสค์
แคว้นออมสค์ (, "Omskaya oblast") เป็นหน่วยองค์ประกอบของสหพันธรัฐรัสเซีย (แคว้น) ตั้งอยู่ทางตะวันตกเฉียงใต้ของไซบีเรีย มีพื้นที่ 139,700 ตารางกิโลเมตร (53,900 ตารางไมล์) คือ มีประชากร 1,977,665 คนจากการสำรวจสำมะโนประชากร พ.ศ. 2553 โดยส่วนใหญ่ 1.15 ล้านคน อาศัยอยู่ในเมืองออมสค์ ซึ่งเป็นศูนย์กลางการบริหารของแคว้น
แคว้นออมสค์ตั้งอยู่ในเขตสหพันธ์ไซบีเรียของประเทศรัสเซีย มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้
Omsk Oblast
ริกิสซาแห่งเดนมาร์ก
ริเชซาแห่งเดนมาร์ก หรือ ริกิสซาแห่งเดนมาร์ก (สวีเดน: "Rikissa Valdemarsdotter"; ราวค.ศ. 1180 หรือ 1190/91 – 8 พฤษภาคม ค.ศ. 1220) ทรงเป็นเจ้าหญิงเดนมาร์ก และเป็นสมเด็จพระราชินีแห่งสวีเดน จากการอภิเษกสมรสกับพระเจ้าอีริคที่ 10 แห่งสวีเดน และเป็นพระราชชนนีในพระเจ้าอีริคที่ 11 แห่งสวีเดน
เจ้าหญิงริเชซาเป็นพระราชธิดาในพระเจ้าวัลเดมาร์ที่ 1 แห่งเดนมาร์กกับโซเฟียแห่งมินสก์ เจ้าหญิงทรงได้พระนามว่า "ริเชซา" ซึ่งเป็นนามดั้งเดิมของสตรีทางแถบโลทริงเงินและดัชชีบูร์กอญ เพื่อเป็นเกียรติแก่สมเด็จยายของเจ้าหญิงคือ ริเชซา่แห่งโปแลนด์ สมเด็จพระราชินีแห่งสวีเดนที่สิ้นพระชนม์ไปแล้ว ในราว ค.ศ. 1210 กษัตริย์สวีเดนพระองค์ใหม่ คือ พระเจ้าอีริคที่ 10 แห่งสวีเดน ได้ทำการปลดกษัตริย์พระองค์ก่อนคือ พระเจ้าสแวร์เกอร์ที่ 2 แห่งสวีเดน พระองค์ทรงตั้งพระทัยที่จะสร้างความสัมพันธ์อันดีกับเดนมาร์ก ซึ่งแต่เดิมสนับสนุนราชวงศ์สแวร์เกอร์ ในการต่อต้านนอร์เวย์ที่สนับสนุนราชวงศ์อีริคของพระองค์ ดังนั้นเจ้าหญิงริเชซาซึ่งเป็นพระขนิษฐาในพระเจ้าวัลเดมาร์ที่ 2 แห่งเดนมาร์ก จึงได้อภิเษกสมรสกับกษัตริย์อีริค
พระนางทรงได้รับพระนามในภาษาสวีเดนว่า สมเด็จพระราชินีริกิสซา เมื่อพระนางเสด็จถึงชายฝั่งสวีเดน มีการบรรยายตามเพลงพื้นบ้านในเวลาต่อมาว่า พระนางทรงแสดงความประหลาดใจที่ทรงถูกเชิญให้ทรงม้า และไม่ได้รับการอนุญาตให้ประทับรถม้าตามธรรมเนียมของประเทศบ้านเกิดของพระนาง และบรรดาภริยาขุนนางรวมถึงนางสนองพระโอษฐ์ชาวสวีเดนต่างกระตุ้นให้พระนางปรับพระองค์เข้าสู่ขนบธรรมเนียมประเทศใหม่ของพระนาง แทนที่จะทรงใช้ประเพณีจาก "จัตแลนด์" ของพระนางเอง
สมเด็จพระราชินีริกิสซาทรงมีพระประสูติกาลแต่เพียงพระราชธิดาในช่วงที่พระราชสวามียังทรงพระชนม์ เมื่อกษัตริย์อีริคที่ 10 สวรรคตใน ค.ศ. 1216 สมเด็จพระพันปีหลวงริกิสซายังทรงพระครรภ์ในช่วงนั้นและทรงมีพระประสูติกาลพระราชโอรสเพียงพระองค์เดียว คือ พระเจ้าอีริคที่ 11 แห่งสวีเดนในอนาคต หลังจากพระราชสวามีสวรรคต แต่ถึงกระนั้นพระราชวงศ์ของกษัตริย์อีริคที่ 10 ได้ถูกขับไล่ออกจากสวีเดนเนื่องจากทายาทจากราชวงศ์สแวร์เกอร์ได้รับการเลือกตั้งเป็นพระมหากษัตริย์ ในฐานะ พระเจ้าโยฮันที่ 1 แห่งสวีเดน ซึ่งสืบบัลลังก์ต่อจากพระสวามีของพระพันปีหลวงริกิสซา พระนางเสด็จมาประทับในเดนมาร์กและสิ้นพระชนม์ก่อนที่พระราชโอรสจะครองบัลลังก์ (ในค.ศ. 1222) หรือก่อนที่เหล่าพระธิดาจะเสกสมรส พระศพได้รับการฝังที่เมืองริงสเต็ด แม้ไม่มีเรื่องราวที่แน่ชัดเกี่ยวกับตัวตนของพระนาง แต่การที่ทรงพระนามว่า "ริกิสซา" (ริเชซา) ปรากฏขึ้นจากคำบอกเล่าของเชื้อสายของพระนาง ซึ่งบ่งบอกว่าพระนางทรงเป็นที่เคารพรักของพระบุตรและพระนัดดา ตลอดจนโดยทั่วไป
โซเฟียแห่งเดนมาร์ก
โซเฟียแห่งเดนมาร์ก (เดนมาร์ก: "Sofie Eriksdatter" และสวีเดน: "Sofia Eriksdotter"; ค.ศ. 1241 – ค.ศ. 1286) ทรงเป็นเจ้าหญิงเดนมาร์ก และเป็นสมเด็จพระราชินีแห่งสวีเดน จากการอภิเษกสมรสกับพระเจ้าวัลเดมาร์แห่งสวีเดน
เจ้าหญิงโซเฟียเป็นพระราชธิดาองค์ใหญ่ในพระเจ้าอีริคที่ 4 แห่งเดนมาร์กกับจัตตาแห่งแซกโซนี เจ้าหญิงไม่มีพระเชษฐาหรืออนุชา แต่ทรงมีพระขนิษฐา 3 พระองค์ ได้แก่ เจ้าหญิงอิงเงอบอร์ก, เจ้าหญิงจัตตาและเจ้าหญิงอักเนส พระราชบิดาของพระนางทรงถูกลอบปลงพระชนม์ใน ค.ศ. 1250 เมื่อพระนางและพระขนิษฐายังทรงพระเยาว์ ด้วยกษัตริย์อีริคที่ 4 ทรงไร้พระราชโอรส ราชบัลลังก์จึงถูกส่งผ่านไปยังพระเจ้าอเบลแห่งเดนมาร์ก พระอนุชา และจากนั้นใน ค.ศ. 1252 พระอนุชาอีกองค์หนึ่งได้ครองราชย์ต่อคือ พระเจ้าคริสตอฟเฟอร์ที่ 1 แห่งเดนมาร์ก
การอภิเษกสมรสระหว่างเจ้าหญิงโซเฟียแห่งเดนมาร์กกับพระเจ้าวัลเดมาร์แห่งสวีเดน เป็นส่วนหนึ่งของนโยบายสันติภาพระหว่างเดนมาร์กกับสวีเดน ที่ดำเนินการโดยบีร์เยอ ยาร์ล พระราชบิดาของกษัตริย์วัลเดมาร์และเป็นผู้สำเร็จราชการแห่งสวีเดนโดยพฤตินัย ในค.ศ. 1254 บีร์เยอ ยาร์ลทำหน้าที่เป็นคนกลางเจรจาไกล่เกลี่ยระหว่างกษัตริย์คริสตอฟเฟอร์ที่ 1 และพระเจ้าโฮกุนที่ 4 แห่งนอร์เวย์ และเมื่อกษัตริย์คริสตอฟเฟอร์ที่ 1 ทรงต้องการแรงสนับสนุนในการต่อต้านอาร์กบิชอปจาค็อบ เออลันด์เซนแห่งลุนด์ สนธิสัญญาการเป็นพันธมิตรเกิดขึ้นระหว่างกษัตริย์คริสตอฟเฟอร์ที่ 1 กษัตริย์โฮกุนที่ 4 และบีร์เยอ ยาร์ล ในค.ศ. 1258 เพื่อเชื่อมความสัมพันธ์นี้ กษัตริย์คริสตอฟเฟอร์ทรงจัดแจงให้เจ้าหญิงโซเฟีย พระนัดดา หมั้นหมายกับกษัตริย์วัลเดมาร์แห่งสวีเดน พระโอรสในบีร์เยอ ยาร์ล และเจ้าหญิงอิงเงอบอร์ก พระนัดดาอีกพระองค์หมั้นหมายกับเจ้าชายมักนุส พระราชโอรสในกษัตริย์โฮกุนที่ 4 เพื่อให้สมเด็จพระสันตะปาปาทรงประทานอนุญาตให้มีการเสกสมรสแม้ว่าเป็นเครือญาติใกล้ชิดนี้ ซึ่งได้รับการอนุญาตจากสมเด็จพระสันตะปาปาอเล็กซานเดอร์ที่ 4 ในวันที่ 1 มีนาคม ค.ศ. 1259 โดยต้องแลกกับชาวสวีเดนและเดนมาร์กต้องร่วมกันต่อสู้กับชาวลัทธิเพแกนข้างเคียง ในพงศาวดารอีริค บรรยายว่าเมื่อเจ้าหญิงทรงได้รับแจ้งเกี่ยวกับการอภิเษกสมรส พระนางเสด็จออกจากห้องและไปยังห้องบรรทมของพระนาง และทรงตรัสทูลถามพระแม่มารีย์ผู้นิรมล ว่า "โปรดให้ข้าพเจ้ามีความสุขกับเขาและให้เขาอยู่กับข้าพเจ้าด้วย"
ตามพงศาวดารอีริค ระบุว่าพระราชพิธีอภิเษกสมรสระหว่างกษัตริย์วัลเดมาร์และเจ้าหญิงโซเฟียจัดขึ้นใน ค.ศ. 1260 ที่อิมนิงเงอ (ที่เออนิงเงในเออเดสเฮิก) ได้รับการบรรยาว่าเป็นพระราชพิธีใหญ่มีลานประลองฝีมือ การเต้นรำ การละเล่นและบทกวี พระนางโซเฟียทรงได้รับรายได้จากมัลเมอและเทรเลบอรย์ รวมถึงทองและเงินในฐานะเป็นสินสอดของพระนาง อย่างไรก็ตามสถานะของพระนางนั้นดีขึ้นกว่าช่วงที่ทรงหมั้นเล็กน้อย บีร์เยอ ยาร์ล พระสัสสุระของพระนางได้สมรสกับอดีตสมเด็จอาสะใภ้ของพระนาง คือ สมเด็จพระพันปีหลวงแห่งเดนมาร์ก เม็ชทิลท์แห่งฮ็อลชไตน์ พระราชินีม่ายของพระเจ้าอเบลแห่งเดนมาร์ก และพระนางต้องทรงรับอดีตสมเด็จอาสะใภ้พระองค์นี้ในฐานะพระสัสสุ ซึ่งกษัตริย์อเบลเคยถูกชี้ชัดว่าวางแผนปลงพระชนม์พระราชบิดาของพระนาง ในช่วงเวลานั้น สมเด็จอาอีกพระองค์หนึ่งของโซเฟียคือ พระเจ้าคริสตอฟเฟอร์ที่ 1 แห่งเดนมาร์กสวรรคต และพระเจ้าอีริคที่ 5 แห่งเดนมาร์ก พระโอรสได้ขึ้นสืบบัลลังก์ ภายใต้การสำเร็จราชการของสมเด็จพระพันปีหลวงมาร์เกเรเธ ซัมบีเรีย สมเด็จอาสะใภ้อีกพระองค์หนึ่ง พระนางมาร์เกเรเธทรงปฏิเสธที่จะยอมรับสิทธิในมรดกของเจ้าหญิงโซเฟียจนกระทั่ง ค.ศ. 1263
สมเด็จพระราชินีโซเฟียทรงได้รับการบรรยายจากพงศาวดารว่าทรงมีความสนพระทัยการเมือง มีพระสิริโฉมที่น่าภาคภูมิใจ ทรงมีวาจาปราศรัยที่คมคาย และทรงสนพระทัยหมากรุก ไม่ค่อยมีใครทราบรายละเอียดของพระนางมากนัก แต่มีการรักษาตราพระราชลัญจกรของพระนางในฐานะสมเด็จพระราชินีไว้ เช่นเดียวกับมีการระบุชื่อนางสนองพระโอษฐ์ของพระนางสองคน ได้แก่ มาร์กาเรทา รังน์ฮิลสด็อทเทอร์ และอิงกริด
ในค.ศ. 1266 พระสวามีของพระนางได้เป็นพระมหากษัตริย์ "โดยพฤตินัย" หลังจากการถึงแก่กรรมของบีร์เยอ ยาร์ล พระราชชนกของพระองค์ และพระชนนีเลี้ยงคือ พระนางเม็ชทิลท์ได้เสด็จออกจากสวีเดน ได้เกิดความขัดแย้งระหว่างกษัตริย์วัลเดมาร์กับเหล่าพระราชอนุชาของพระองค์ สมเด็จพระราชินีโซเฟียทรงยืนข้างฝ่ายพระราชสวามี และมีรายงานว่าพระนางทรงทำให้ความขัดแย้งระหว่างพระราชสวามีและพระราชอนุชาของกษัตริย์เลวร้ายลงด้วยการที่ทรงดูถูกพวกพระราชอนุชา พระนางทรงเรียก ดยุกมักนุส บีร์เยอส์สัน ว่า "เค็ท-ลาเบอเทอร์" (มักนุสคนไร้ฝีมือ) และดยุกอีริค บีร์เยอส์สัน ว่า "อีริค อัลส์ อินเท็ด" (อีริคผู้ไม่มีอะไรเลยสักอย่าง)
ในขณะที่พระนางโซเฟีย และพระนางอิงเงอบอร์ก พระขนิษฐาได้เสกสมรสกับกษัตริย์ ส่วนพระขนิษฐาอีกสองพระองค์คือ เจ้าหญิงจัตตา และเจ้าหญิงอักเนส ถูกบังคับให้ถือครองตนเป็นนางชีในเดนมาร์กโดยผู้สำเร็จราชการมาร์เกเรเธ ซัมบีเรีย เพื่อหลีกเลี่ยงไม่ให้เหล่าเจ้าหญิงกลุ่มนี้เสด็จออกจากเดนมาร์ก ในค.ศ. 1271 เจ้าหญิงจัตตาและเจ้าหญิงอักเนสได้หลบหนีออกมาจากคอนแวนต์ในรอสคิลด์และเสด็จหนีไปพึ่งพระเชษฐภคินีซึ่งเป็นสมเด็จพระราชินีสวีเดน เจ้าหญิงทั้งสองได้รับการต้อนรับอย่างอบอุ่นในราชสำนักสวีเดน แต่กษัตริย์วัลเดมาร์กลับทรงลับลอบมีความสัมพันธ์ชู้สาวกับเจ้าหญิงจัตตา ซึ่งอาจถึงกับมีพระบุตรในค.ศ. 1273 เรื่องอื้อฉาวนี้ไม่เพียงแต่เป็นการผิดประเวณีเท่านั้น แต่ยังเป็นการร่วมประเวณีในเครือญาติด้วย เนื่องจากถือว่า น้องสาวของคู่สมรสก็เปรียบเหมือนกับน้องสาวแท้ๆ ด้วย ส่งผลให้กษัตริย์วัลเดมาร์ต้องเสด็จจาริกแสวงบุญไปยังกรุงโรมเพื่อขอการอภัยโทษจากสมเด็จพระสันตะปาปา ไม่ว่าพระองค์จะเดินทางไปแสวงบุญจริงหรือไม่ ตามพงศาวดารได้ระบุพระราชดำรัสของพระราชินีโซเฟียที่ว่า "ข้าฯ จะไม่มีวันหมดสิ้นซึ่งความเศร้าโศก ขอสาปแช่งในวันนั้น วันที่น้องสาวของข้าฯ ได้เดินทางเหยียบแผ่นดินสวีเดน"
ใน ค.ศ. 1274 เกิดสงครามกลางเมืองขึ้นในสวีเดน เมื่อเหล่าพระราชอนุชาของกษัตริย์ คือ ดยุกมักนุสและดยุกอีริค ได้ท้าทายราชบัลลังก์ของกษัตริย์วัลเดมาร์ หลังจากยุทธการที่โฮวาในเดือนมิถุนายน ค.ศ. 1275 ดยุกมักนุสได้ประกาศตนเป็นพระมหากษัตริย์แห่งสวีเดน มีบันทึกอย่างโด่งดังว่าข่าวการประกาศตนมาถึงสมเด็จพระราชินีโซเฟียขณะที่ทรงเล่นหมากรุกอยู่ กษัตริย์วัลเดมาร์ทรงใช้พระราชินีโซเฟียในฐานะที่เป็นตัวเชื่อมโยงพันธมิตรที่สำคัญคือกษัตริย์เดนมาร์กและกษัตริย์นอร์เวย์ในการต่อต้านมักนุส แต่ก็ไม่ประสบความสำเร็จ พระองค์จึงพยายามสร้างพันธมิตรกับบรันเดินบวร์ค และเหล่าเจ้าผู้ครองนครทางตอนเหนือของเยอรมนี ด้วยการให้เจ้าหญิงอิงเงอบอร์กแห่งสวีเดน พระราชธิดาองค์ใหญ่เสกสมรสกับเกอร์ฮาร์ดที่ 2 เคานท์แห่งฮ็อลชไตน์-พลุนและทรงจำนำเกิตลันด์ไว้ที่บรันเดินบวร์ค สมเด็จพระราชินีโซเฟียทรงสนับสนุนพระราชสวามีในช่วงเวลานี้ ในวันที่ 8 กันยายน ค.ศ. 1277 พระนางและกษัตริย์วัลเดมาร์ทรงลงพระปรมาภิไธยในเอกสารวางจำนำเกาะเกิตลันด์ให้แก่บรันเดินบวร์คที่เมืองโคเปนเฮเกน
ใน ค.ศ. 1278 สุดท้ายกษัตริย์วัลเดมาร์ทรงสละราชบัลลังก์อย่างถาวรแก่พระอนุชาที่ครองราชย์เป็น กษัตริย์มักนุสที่ 3 และทรงรับตำแหน่ง "quondam rex" (อดีตพระมหากษัตริย์) และทรงได้รับที่ดินศักดินาเวสเตร์เยิตลันด์และเอิสเตร์เยิตลันด์ อดีตกษัตริย์วัลเดมาร์ทรงย้ายมาประทับในเดนมาร์กในค.ศ. 1280 ในขณะที่อดีตพระราชินีโซเฟียยังประทับอยู่ในสวีเดน จากจุดนี้ทั้งสองพระองค์ทรงแยกกันประทับ
พระนางโซเฟียทรงได้รับตำแหน่ง "regina quondam" (อดีตสมเด็จพระราชินี) และ "senior regina" (สมเด็จพระราชินีอาวุโส) พระนางได้รับการกล่าวถึงในเอกสารการทำธุรกิจหลายฉบับ เช่น พระนางทรงบริจาคเงินจากรายได้ที่ได้จากการค้าปลาแซลมอนในนอร์เชอปิง บริจาคแก่อารามสแคนนิงเง ค.ศ. 1283 ในปีถัดมา เมื่อศาลราชสำนักเดนมาร์กที่นูบอร์กได้ตัดสินเรื่องมรดกของพระนางและเหล่าพระขนิษฐา และสิทธิแก่พวกพระนางในการเข้าถึงดินแดนทั้งหมดของพระราชบิดาของพระนางในเดนมาร์ก ในเวลาเดียวกันกษัตริย์มักนุสได้ประกาศว่าอดีตกษัตริย์วัลเดมาร์ พระเชษฐาของพระองค์ไร้ความสามารถในการจัดการธุรกิจและทรัพย์สินของพระองค์เองได้ (ในที่สุดกษัตริย์ก็สั่งคุมขังพระเชษฐาใน ค.ศ. 1288) ไม่มีการระบุชัดเจนว่าเรื่องนี้ส่งผลกระทบต่ออดีตพระราชินีโซเฟียอย่างไร แต่กษัตริย์มักนุสได้เข้ารับตำแหน่งผู้จัดการทรัพย์สินของอดีตกษัตริย์วัลเดมาร์และทรงเป็นผู้ปกครองของเหล่าพระธิดาของอดีตพระราชินีโซเฟีย ที่ทรงจัดการการเสกสมรสของเหล่าเจ้าหญิง
อดีตสมเด็จพระราชินีโซเฟียสิ้นพระชนม์ใน ค.ศ. 1286 บางแหล่งข้อมูลระบุว่าพระศพถูกฝังที่อารามวเรตา บางแหล่งระบุว่าฝังที่อารามริงสเต็ดในเดนมาร์ก พระสวามีของพระนางถูกคุมขังใน ค.ศ. 1288 และทรงประทับร่วมกับพระสนมอย่างเปิดเผยในที่คุมขังที่สะดวกสบายจนกระทั่งสวรรคตใน ค.ศ. 1302
พระราชโอรสธิดา.
สมเด็จพระราชินีโซเฟียทรงมีพระราชโอรสธิดา 6 พระองค์
Richeza of Denmark
โยฮัน คริสทีอัน บัค
โยฮัน คริสทีอัน บัค (, 5 กันยายน ค.ศ. 1735 – 1 มกราคม ค.ศ. 1782) เป็นคีตกวีชาวเยอรมันแห่งสมัยคลาสสิก เขาเป็นบุตรชายคนที่แปดและเป็นบุตรคนเล็กสุดในบรรดาสิบเอ็ดคนของโยฮัน เซบัสทีอัน บัค เดิมอาศัยอยู่ที่เมืองไลพ์ซิช ราชอาณาจักรปรัสเซีย ต่อมาย้ายไปพำนักในกรุงลอนดอนในค.ศ. 1762 และได้รับฉายาว่า บัคลอนดอน (London Bach) บางครั้งก็ถูกเรียกว่า บัคอังกฤษ (English Bach) เพื่อไม่ให้สับสนกับบิดาที่เป็นคีตกวีเหมือนกัน
Sophia of Denmark
แคว้นโวโรเนจ
แคว้นโวโรเนจ  เป็นหน่วยองค์ประกอบของสหพันธรัฐรัสเซีย (แคว้น) ศูนย์กลางการบริหารคือเมืองโวโรเนจ มีประชากร 2,335,380 คนจากการสำรวจสำมะโนประชากร พ.ศ. 2553
แคว้นโวโรเนจตั้งอยู่ในเขตสหพันธ์กลางของประเทศรัสเซีย มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้
Voronezh Oblast
เส้นเวลาของศาสนาพุทธ
จุดประสงค์ของเส้นเวลานี้เป็นการให้ข้อมูลละเอียดตั้งแต่การประสูติของพระโคตมพุทธเจ้าจนถึงปัจจุบัน
Timeline of Buddhism
แคว้นโวลอกดา
แคว้นโวลอกดา  เป็นหน่วยองค์ประกอบของสหพันธรัฐรัสเซีย (แคว้น) ศูนย์กลางการบริหารคือเมืองโวลอกดา มีประชากร 1,202,444 คนจากการสำรวจสำมะโนประชากร พ.ศ. 2553 เมืองที่ใหญ่ที่สุดคือ เชเรโปเวตส์ ซึ่งเป็นที่ตั้งของโรงงานโลหะวิทยาเซเวอร์สทัล ซึ่งเป็นองค์กรอุตสาหกรรมที่ใหญ่ที่สุดในแคว้น
แคว้นโวลอกดาตั้งอยู่ในเขตสหพันธ์ตะวันตกเฉียงเหนือของประเทศรัสเซีย มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้
Vologda Oblast
แคว้นสโมเลนสค์
แคว้นสโมเลนสค์ (, "Smolenskaya oblast"; ชื่อไม่เป็นทางการ — "Smolenschina" ) เป็นหน่วยองค์ประกอบของสหพันธรัฐรัสเซีย (แคว้น) ศูนย์กลางการบริหารคือเมืองสโมเลนสค์ มีประชากร 985,537 คนจากการสำรวจสำมะโนประชากร พ.ศ. 2553
แคว้นสโมเลนสค์ก่อตั้งเมื่อ 27 กันยายน ค.ศ. 1937ตั้งอยู่ในเขตสหพันธ์กลางของประเทศรัสเซีย มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้
Smolensk Oblast
ด็อยทช์ลันท์ลีท
แคว้นอีร์คุตสค์
แคว้นอีร์คุตสค์  เป็นหน่วยองค์ประกอบของสหพันธรัฐรัสเซีย (แคว้น) ตั้งอยู่ทางตะวันออกเฉียงใต้ของไซบีเรีย ในแอ่งของแม่น้ำอังการา, แม่น้ำลีนา และ แม่น้ำนิจเนียยา ตุงกุสกา ศูนย์กลางการบริหารคือเมืองอีร์คุตสค์ มีประชากร 2,428,750 คนจากการสำรวจสำมะโนประชากร พ.ศ. 2553
แคว้นอีร์คุตสค์ตั้งอยู่ในเขตสหพันธ์ไซบีเรียของประเทศรัสเซีย มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้
Irkutsk Oblast
แคว้นอีวาโนโว
แคว้นอีวาโนโว (, "Ivanovskaya oblast") เป็นหน่วยองค์ประกอบของสหพันธรัฐรัสเซีย (แคว้น) ศูนย์กลางการบริหารคือเมืองอีวาโนโว มีประชากร 1,061,651 คนจากการสำรวจสำมะโนประชากร พ.ศ. 2553
แคว้นอีวาโนโวตั้งอยู่ในเขตสหพันธ์กลางของประเทศรัสเซีย มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้
เอกสารแพนดอรา
เอกสารแพนดอรา หรือ แพนดอราเพเพอส์  เป็นเอกสารรั่วไหลจำนวน 11.9 ล้านฉบับ ขนาด 2.9 เทราไบต์ เผยแพร่โดยกลุ่มนักข่าวสืบสวนนานาชาติ (ไอซีไอเจ) เริ่มต้นตั้งแต่ 3 ตุลาคม 2021 หน่วยงานข่าวภายใต้ไอซีไอเจอธิบายว่าการรั่วไหลของข้อมูลนี้เป็นการเปิดโปงความลับทางการเงินครั้งที่ขยายผลกว้างที่สุด มีทั้งเอกสาร, ภาพ, อีเมล และสเปรดชีตจากบริษัทให้บริการด้านการเงิน 14 บริษัท จากประเทศปานามา, สวิตเซอร์แลนด์ และสหรัฐอาหรับเอมิเรตส์ ซึ่งมากกว่ากรณีเอกสารปานามาเมื่อปี 2016 ซึ่งเปิดโปงเอกสารลับจำนวน 11.5 ฉบับ
รายงานเหล่านี้ระบุว่าอาจมีเงินจำนวนมากถึง 32 ล้านล้านดอลลาร์สหรัฐที่ถูกปกปิดไว้ไม่ให้ถูกเก็บภาษี ซึ่งจำนวนนี้ยังไม่รวมของมีค่าอื่น ๆ เช่น อสังหาริมทรัพย์, งานศิลปะ และเครื่องเพชรพลอย
มีผู้นำระดับชาติจำนวนรวม 35 คน เจ้าหน้าที่รัฐราว 400 คน จากเกือบ 100 ประเทศทั่วโลก ที่ปรากฏอยู่ในรายชื่อที่เปิดโปงนี้ เช่น โทนี แบลร์ อดีตนายกรัฐมนตรีสหราชอาณาจักร, เซบัสเตียน ปิญเญรา ประธานาธิบดีชิลี, อูฮูรู เคนยัตตา ประธานานาธิบดีเคนยา, มีลอ จูกานอวิช ประธานาธิบดีมอนเตเนโกร, วอลอดือมือร์ แซแลนสกึย ประธานาธิบดียูเครน, ชัยค์ตะมีม เอมีร์แห่งกาตาร์, Ali Bongo Ondimba ประธานาธิบดีกาบอง และกิเยร์โม ลาโซ ประธานาธิบดีเอกวาดอร์
Ivanovo Oblast
แคว้นอูลยานอฟสค์
แคว้นอูลยานอฟสค์ (, "Ul’janovskaja oblast’") เป็นหน่วยองค์ประกอบของสหพันธรัฐรัสเซีย (แคว้น) ตั้งอยู่ในเขตสหพันธ์วอลกา ศูนย์กลางการบริหารคือเมืองอูลยานอฟสค์ มีประชากร 1,292,799 คนจากการสำรวจสำมะโนประชากร พ.ศ. 2553
แคว้นอูลยานอฟสค์ตั้งอยู่ในเขตสหพันธ์วอลกาของประเทศรัสเซีย มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้
เอกสารพาราไดส์
Ulyanovsk Oblast
ตุ๊กตารัก
ตุ๊กตารัก  เป็นภาพยนตร์ญี่ปุ่นในปี 2020 ที่สร้างมาจากนวนิยายของยูกิ ทานาดะ โดยเธอก็ได้เป็นผู้กำกับภาพยนตร์เรื่องนี้เช่นกัน ภาพยนตร์เรื่องนี้เล่าเรื่องของนักปั้นตุ๊กตายาง เท็ตสึโอะ แสดงโดย อิซเซ ทากาฮาชิ ที่ต้องการสร้างหุ่นจำลองให้สมจริงที่สุด จึงเชิญนางแบบ โซโนโกะ แสดงโดย ยู อาโออิ มาเป็นแบบพิมพ์หน้าอกให้ และพวกเขาทั้งสองก็ตัดสินใจคบหาดูใจกัน แต่เท็ตสึโอะมีเรื่องที่บอกไม่ได้กับโซโนโกะ "ตุ๊กตารัก" ใช้ฟิล์ม 16 มิลลิเมตรถ่ายทำตลอดทั้งเรื่อง ตามระบบจำแนกประเภทภาพยนตร์ ภาพยนตร์เรื่องนี้ถูกจัดอยู่ในระดับ พีจี-12
ในการคัดเลือกนักแสดง ทานาดะเองแอบหวังว่าจะได้ อิซเซ ทากาฮาชิ มาแสดงเป็นเท็ตสึโอะ เมื่อครั้งเธอเคยร่วมงานกับทากาฮาชิ เธอกล่าวว่ามีเพียงแค่ทากาฮาชิเท่านั้นที่สามารถเต็มเติมบทนี้ได้" นอกจากนี้ ยูมะ อาเบะ หนึ่งในสมาชิกของวง"เนเวอร์ยองบีช" (Never Young Beach) ที่รับผิดชอบเพลงประกอบไทเทิลวิ่งตอนจบ (End credit) เป็นน้องชายของอิซเซ
แคว้นโอริออล
แคว้นโอริออล (, "Orlovskaya oblast"), รู้จักกันในชื่อ Orlovshchina  เป็นหน่วยองค์ประกอบของสหพันธรัฐรัสเซีย (แคว้น) ศูนย์กลางการบริหารคือเมืองโอริออล มีประชากร 724,686 คนจากการสำรวจสำมะโนประชากร พ.ศ. 2553
แคว้นโอริออลตั้งอยู่ในทางตะวันตกเฉียงใต้ของเขตสหพันธ์กลางในที่ราบสูงรัสเซียตอนกลาง
มีพื้นที่ ที่ 24,652 ตารางกิโลเมตร (9,518 ตารางไมล์) เป็นหนึ่งในหน่วยยองค์ประกอบที่เล็กที่สุด จากเหนือจรดใต้มีความยาว 150 กิโลเมตร (93 ไมล์) และจากตะวันตกไปตะวันออกยาว 200 กิโลเมตร (120 ไมล์)
มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้
มีแร่ดินดำ (เชอร์โนเซม) 4,800 ตารางกิโลเมตร (1,900 ตารางไมล์) อยู่ในแคว้น ซึ่งคิดเป็นสามในสี่ส่วนของปริมาณสำรองเชอร์โนเซมของทั้งโลก
Oryol Oblast
แคว้นโอเรนบุร์ก
แคว้นโอเรนบุร์ก (, "Orenburgskaya oblast") เป็นหน่วยองค์ประกอบของสหพันธรัฐรัสเซีย (แคว้น) ศูนย์กลางการบริหารคือเมืองโอเรนบุร์ก ตั้งแต่ปี พ.ศ. 2481 ถึง 2500 ได้ใช้ชื่อ แคว้นชคาลอฟ  เพื่อเป็นเกียรติแก่วาเลรี ชคาลอฟ มีประชากร 2,033,072 คนจากการสำรวจสำมะโนประชากร พ.ศ. 2553
แคว้นโอเรนบุร์กตั้งอยู่ในเขตสหพันธ์วอลกาของประเทศรัสเซีย มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้
Orenburg Oblast
อัศวินทิวทอนิก
Siphonicytaridae
Siphonicytaridae เป็นสกุลของไบรโอซัวที่อยู่ในวงศ์ Cheilostomatida.
Pacificincolidae
Pacificincolidae เป็นสกุลของไบรโอซัวที่อยู่ในวงศ์ Cheilostomatida.
Lunulariidae
Lunulariidae เป็นสกุลของไบรโอซัวที่อยู่ในวงศ์ Cheilostomatida.
Victorellidae
Victorellidae เป็นสกุลของไบรโอซัวที่อยู่ในวงศ์ Ctenostomatida.
Vicidae
Vicidae เป็นสกุลของไบรโอซัวที่อยู่ในวงศ์ Cheilostomatida.
Petaloporidae
Petaloporidae เป็นสกุลของไบรโอซัวที่อยู่ในวงศ์ Cyclostomatida.
Savignyellidae
Savignyellidae เป็นสกุลของไบรโอซัวที่อยู่ในวงศ์ Cheilostomatida.
Pustuloporidae
Pustuloporidae เป็นสกุลของไบรโอซัวที่อยู่ในวงศ์ Cyclostomatida.
Macroporidae
Macroporidae เป็นสกุลของไบรโอซัวที่อยู่ในวงศ์ Cheilostomatida.
สื่อลามกเกย์
สื่อลามกเกย์  คือ สื่อลามกที่นำเสนอพฤติกรรมทางเพศระหว่างผู้ชายกับผู้ชาย ซึ่งมีวัตถุประสงค์ให้ผู้รับชมเกิดอารมณ์ทางเพศในระหว่างการรับชม
จากหลักฐานทางประวัติศาสตร์พบว่าสื่อลามกเกย์เกิดขึ้นตั้งแต่ยุคกรีซโบราณผ่านรูปภาพแนวโฮโมอีโรติกซึ่งเป็นงานศิลป์ที่สะท้อนให้เห็นถึงความหลงใหลในเพศเดียวกันผ่านรูปวาดของศิลปิน อย่างไรก็ตามในปัจจุบันสื่อลามกเกย์ได้พัฒนาทั้งในรูปแบบแผ่นดีวีดี กล่องรับสัญญาณ และเครือข่ายสัญญาณไร้สาย ซึ่งถ่ายทอดผ่านทางอินเทอร์เน็ตในรูปแบบภาพและวิดีโอ
สื่อลามกเกย์ในสหรัฐ.
เริ่มแรกศิลปะในรูปแบบโฮโมอีโรติกถือเป็นสื่อลามกเกย์ชิ้นแรกที่ใช้กันมานานยาวนานจนกระทั่งได้เริ่มมีพัฒนาการของสื่อในด้านของรูปภาพและภาพยนตร์เกิดขึ้น ในช่วงแรกสื่อลามกทุกชนิดถือเป็นของใต้ดินเนื่องจากกฎหมายของสหรัฐที่ยังไม่รองรับ โดยเฉพาะอย่างยิ่งสื่อที่นำเสนอภาพลักษณ์ของชายรักร่วมเพศอาจถูกดำเนินคดีอย่างรุนแรง ดังนั้นในช่วงทศวรรษที่ 1940 และ 1950 สื่อลามกเกย์โดยส่วนใหญ่จะเป็นรูปภาพของนักกีฬาเพาะกายผู้ชาย โดยรูปภาพอาจจะมีเปิดแบบเรือนร่างทั้งหมดหรือสวมใส่เพียงแค่ชุดชั้นในชาย The Athletic Model Guild (AMG) ถือเป็นสตูดิโอแห่งแรกในสหรัฐที่ผลิตสื่อลามกเกย์สำหรับเชิงพาณิชย์ที่ถูกก่อตั้งโดย Bob Mizer ในปีค.ศ. 1945 โดยสื่อลามกอนาจารเกย์ชิ้นแรกที่สตูดิโอแห่งนี้ผลิตคือนิตยสาร Physique Pictorial ในปี ค.ศ. 1951 นิตยสารหัวนี้ได้ใส่รูปภาพของ Tom of Finland เพิ่มเข้าไปหลายฉบับ
ช่วงทศวรรษที่ 1960 และ 1970 การใช้กล้องฟิล์มขนาด 16 มม. ที่มีการใช้แพร่หลายมากขึ้นส่งผลทำให้สื่อลามกอนาจารเกย์เริ่มมีความหลากหลายมากขึ้นโดยเฉพาะในรูปแบบภาพยนตร์ การขายสื่อเหล่านี้นั้นส่วนใหญ่จะส่งขายผ่านทางไปรษณีย์หรือช่องทางที่ผู้คนไม่สามารถพบเห็นได้ ในช่วงแรกนักแสดงภาพยนตร์ลามกเกย์และค่ายภาพยนตร์จะนิยมออกเดินทางไปยังโรงแรมในเมืองต่าง ๆ ของสหรัฐอเมริกา เพื่อขายสื่อลามก โดยการรับรู้จะเป็นการบอกเล่าแบบปากต่อปาก หรือการโฆษณาผ่านทางนิตยสาร แต่ในระหว่างช่วงทวรรษที่ 1960 นั้นศาลสูงสุดของสหรัฐได้เริ่มมีการพิจารณาและให้การค้าขายสื่อลามกอนาจารถูกกฎหมายมากขึ้น ซึ่งภาพยนตร์เรื่อง Boys in the Sand ก็ถือเป็นภาพยนตร์ลามกเกย์เรื่องแรกในสหรัฐที่ได้เข้าฉายครั้งแรกในเดือนธันวาคม ค.ศ.1971 ที่โรงภาพยนตร์ในนิวยอร์ก ภาพยนตร์เรื่องนี้ก็ถือเป็นภาพยนตร์ลามกที่ประสบความสำเร็จเป็นอย่างมาก
นับตั้งแต่ช่วงทศวรรษที่ 1970 ถึง ทศวรรษที่ 1980 วงการภาพยนตร์ลามกเกย์ถือเป็นอุตสาหกรรมภาพยนตร์ขนาดใหญ่ในสหรัฐ และเริ่มมีการคัดเลือกนักแสดงอย่างจริงจังมากขึ้นโดยส่วนใหญ่ค่ายภาพยนตร์จะคัดเลือกในกลุ่มชายรักร่วมเพศก่อนแต่ก็มีชายรักร่วมเพศน้อยคนมากที่จะหันมาเล่นภาพยนตร์ลามกเกย์ในยุคนั้นเนื่องจากความเกรงกลัวที่จะถูกสังคมประณามและเสี่ยงต่อการถูกเปิดเผย
ในช่วงทศวรรษที่ 1980 ภาพยนตร์ลามกเกย์ได้มีการปรับเปลี่ยนรูปแบบมาเป็นวิดีโอคาสเซ็ตมากขึ้นและจากการแพร่ระบาดของเชื้อไวรัสเอชไอวีและโรคเอดส์ทำให้กิจกรรมทางเพศในพื้นที่สาธารณะนั้นได้รับความนิยมลดลงเป็นอย่างมากจากทั้งหมดทำให้โรงภาพยนตร์ลามกเสื่อมความนิยมอย่างรวดเร็ว โดยจากสถานการณ์ดังกล่าวก็ทำให้ภาพยนตร์ลามกมีต้นทุนที่ต่ำลงรวมทั้งราคาขายซึ่งก็สามารถที่จะเข้าถึงกลุ่มคนดูได้อย่างแพร่หลายในสหรัฐ โดยภาพยนตร์ลามกเกย์ในสหรัฐนั้นไม่มีแค่เพียงกลุ่มชายรักร่วมเพศในอุตสาหกรรมเท่านั้นแต่มีกลุ่มชายรักต่างเพศร่วมด้วย โดย Chi Chi Larue ผู้กำกับภาพยนตร์ลามกเกย์ในยุคนั้นได้ออกมาเปิดเผยว่าผู้ชายที่แสดงในภาพยนตร์ลามกเกย์ร้อยละ 60 จะเป็นกลุ่มชายรักต่างเพศหรือเกย์-ฟอร์-เพย์ ซึ่งประเด็นนี้ก็ถือเป็นประเด็นที่ยังมีการถกเถียงกัน